Meðal íslenskra megineldstöðva má nefna Heklu , Eyjafjallajökul , Grímsvötn og Öskju . Víða um land má þannig sjá leifar fornra og útkulnaðra megineldstöðva . Lakagígar eru dæmi um það síðarnefnda , en þeir eru innan eldstöðvakerfis Grímsvatna . Svæðið umhverfis Lakagíga er samt sem áður enn hluti af eldstöðvakerfi Grímsvatna og þar er eldvirkni . Þetta er þó líklegast frekar sjaldgæft Norður af Lakagígum eru einnig sprungureinar tveggja annarra eldstöðvakerfa , Kötlu og Bárðarbungu . Þar með komum við að síðari hluta spurningarinnar , en sá sneri að því hvort að móðuharðindin gætu endurtekið sig . Það er ágæt regla að ganga út frá því að það sem einu sinni hefur gerst getur hæglega gerst aftur , og því geta móðuharðindin vissulega endurtekið sig . Þar með er þó ekki alveg búið að svara spurningunni , því einnig er hægt að spyrja sig hvort móðuharðindin muni geta endurtekið sig í nokkurs konar samfélagsfræðilegri merkingu , það er að segja hvort þau geigvænlegu samfélagslegu áhrif sem Lakagígagosið hafði á líf og þrek landsmanna muni aftur geta átt sér stað . Ef horft er á muninn á íslensku nútímasamfélagi , sem hefur hvers konar tækni og tól til að takast á við gríðarleg áföll , og bændasamfélagi 18. aldar , sem réð ekkert við hamfarirnar og taldi þær jafnvel boða heimsendi , þá er erfitt að sjá að atburður á við Lakagígagosið muni hafa svipuð áhrif núna og fyrir tveimur öldum . Þær vangaveltur eru hins vegar komnar heldur langt frá sviði jarðfræðinnar og líklegast betra að leita til sérfræðinga á sviði félags - og hugvísinda til að svara þeim , svo sem landfræðinga , hagfræðinga , félagsfræðinga eða sagnfræðinga . Myndir : Náttúruvá á Íslandi : Eldgos og jarðskjálftar , bls. 460 . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .